Andestegen og de brunede kartofler måtte for nogen bilister vente lidt. Flere haglbyger gjorde vejene spejlglatte, og på kort tid var der 6-7 uheld på motorvej E45 i nordgående retning mellem Hobro og Aalborg. Strækningen blev spærret for en stund, og det skabte kødannelser. Det fortæller vagtchefen ved Nordjyllands Politi. Ingen kom alvorligt til skade, og motorvejen blev ryddet og åbnet igen – og så kunne bilisterne køre forsigtigt hjem og nyde julemaden.

Opsummering:
Hagl gjorde det svært for flere bilister at nå hjem til jul.